天啟元年三月，女貞陷明瀋陽，守將尤世功、賀世賢死之。明戰女貞於渾河，王師敗績，在陣諸將殉國。須臾，女貞復克遼陽，京師戒嚴。天啟五年春正月，女貞克旅順。六年，女貞圍寧遠，賴袁崇煥等據守得全。二月，加崇煥僉都御史，專理軍務，駐節寧遠。天啟七年三月，女貞寇朝鮮，五月，女貞圍錦州，擊寧遠，不克，圍乃解。